Puhdistus

Puhdistus on Sofi Oksasen näytelmä ja romaani. Romaani ilmestyi huhtikuussa 2008, ja se on saanut vuoden 2008 Finlandia-palkinnon ja kymmenkunta muuta palkintoa. Teos kuvaa Viron historiaa 1930-luvulta 1990-luvulle henkilöidensä kauttaSofi Oksanen: Taustaa, Puhdistus , WSOY.fi, viitattu 13.7.2012. Yhdysvalloissa se ilmestyi 2010 Lola Rogersin kääntämänä nimellä Purge. Sen käännösoikeudet on heinäkuuhun 2012 mennessä myyty 41 kielelle, ja sitä on myyty Suomessa yli 200 000 kappaletta.Puhdistus, Wsoy.fi, viitattu 13.7.2012 Puhdistus oli myydyin kotimainen kaunokirjallinen teos Suomessa vuonna 2008.

Juoni
Puhdistuksen aikajana ulottuu kolmen sukupolven yli, 1930-luvulta 1990-luvulle. Teos alkaa vuodesta 1992. Tarinan keskeinen henkilö Aliide Truu asuu vastikään jälleen itsenäistyneen Viron maaseudulla. Hän tapaa pihallaan maahan lyyhistyneen nuoren Zaran, joka kertoo olevansa paossa väkivaltaista miestään. Tilanne tuo Aliidelle mieleen nuoruuden vaiheet, jotka vaikuttivat hänen lähimpiensä kohtaloon. Zaran tilanne kertoo, että vainot jatkuvat yhä mutta uusien aikojen tullen ovat vain saaneet uuden muodon.

Myöhemmin kertomuksessa palataan Aliiden nuoruuteen 1930-luvulle, koetaan sota ja sen seuraukset. Hänen rakkautensa kohde Hans on päätynyt sisarelle Ingelille. Kateus ja mustasukkaisuus jäytävät Aliiden mieltä ja saavat tekemään tekoja, joita hän ei edes kadu. Väärällä puolella ollutta Hansia piilotellaan, ettei hän jäisi kiinni. Aliide avioituu Martinin kanssa ja yrittää välttää kokemustensa muistoa ja niiden paljastumista. Martin on korkeassa asemassa Neuvosto-Viron paikallisessa hallinnossa. Kun tulee tieto, että sisar Ingel ja tämän tytär Linda karkotetaan, Aliide riemuitsee tiedosta, että näin hän saa kotitalonsa takaisin. Hän ottaa Hansin suojiinsa.

Karkotuspaikassa Vladivostokissa syntynyt Lindan tytär Zara on käynyt läpi saman kokemuksen kuin Aliide kaksi sukupolvea aiemmin. Ihmiskauppiaat ovat huijanneet hänet prostituoiduksi Saksaan. Hän pakenee mutta saa ihmiskauppiaat peräänsä. Pakomatkalla hän päätyy Aliiden pihalle.

Tausta ja tyyli
Näytelmä ja romaani pohjautuvat samaan aiheeseen Viron lähihistoriassa. Herätteensä näytelmälle Oksanen sai Bosnian sodasta mutta sijoitti tapahtumat maantieteellisesti lähemmäksi Viroon ja sovitti niihin sukunsa piirissä suullisena tarinana kulkeneita tapahtumia. Oksanen halusi kirjoittaa Viron osaksi eurooppalaista historiaa, kun Viron historia on tähän asti ollut Euroopalle Neuvostoliiton historiaa.

Romaanin henkilökuvausta on verrattu Helvi Hämäläisen tyyliin. Teoksen kehyksinä on kolme sukupolvea naisia ja Viron kaksi suurta jakoa. Tapahtumien aikajana alkaa 1900-luvun alusta ja kulkee läpi sukupolvien heijastaen Viron historiaa naisten tragedian kautta.

Versioita
Oksasen esikoisnäytelmä sai kantaesityksensä Mika Myllyahon ohjaamana Suomen kansallisteatterin Willensaunassa helmikuussa 2007. Se on sen jälkeen toteutettu Suomessa Tampereen Teatterissa,Tampereen Teatteri, viitattu 5.12.2010 Lahden kaupunginteatterissa,Lahden kaupunginteatteri , viitattu 5.12.2010 Seinäjoen kaupunginteatterissa,Seinäjoen kaupunginteatteri, viitattu 5.12.2010 Porin TeatterissaOksasen Puhdistus Porin teatteriin, Yle Satakunta , viitattu 5.12.2010 sekä Joensuun kaupunginteatterissa.Joensuun kaupunginteatteri , viitattu 5.12.2010 Suomenruotsalainen kantaesitys toteutettiin Wasa Teaterin ja Åbo Svenska Teaterin yhteistyönä, ja se nähtiin molemmissa kaupungeissa.Åbo Svenska Teater , viitattu 5.12.2010  Tämän jälkeen esitys siirtyi Ruotsin-kiertueelle, joka toteutettiin yhteistyössä Riksteaternin kanssa.Teatteriyhteistyö Suomen ja Ruotsin välillä, Ulkoministeriö, viitattu 13.7.2012Riksteatern , viitattu 5.12.2010

Näytelmä sai Yhdysvaltojen-ensi-iltansa helmikuussa 2011 New Yorkissa LaMaMa-Experimental Theatre Clubissa. Sitä on esitetty lukudraamana muun muassa Yhdysvalloissa ja Saksassa. Virossa kantaesitys oli syyskuussa 2010.Suna Vuori: Sofi Oksaselta uusi näytelmä Kansallisteatteriin. Helsingin Sanomat 19.5.2010 s. C 1 

Jüri Reinvere on säveltänyt teoksen pohjalta oopperan ja kirjoittanut siihen libreton. Oopperasta oli tarkoitus tulla Tallinnan kulttuuripääkaupunkivuoden päätapahtuma, mutta liian tiukka aikataulu ja hankkeelta puuttuva johto kariuttivat suunnitelmat,Puhdistus-ooppera kariutui Tallinnassa ja ooppera kantaesitettiin Suomen Kansallisoopperassa huhtikuussa 2012.Helsingin Sanomat 22.9.2010.Lauri Mäntysaari, Puhdistus hukkuu sanatulvaan, Turun Sanomat, viitattu 6.7.2012

Romaanista tehtiin myös elokuva, jonka ohjasi Antti J. Jokinen, käsikirjoitti Marko Leino ja tuotti Markus Selin.Oksanen's 'Purge' Set to Become Film.Antti Jokinen ohjaa Puhdistuksen elokuvasovituksen, viitattu 13.11.2010.

Yleisradio esitti Puhdistuksesta tehdyn kuunnelmasovituksen 21. elokuuta 2011 Viron 20-vuotisen itsenäisyyden kunniaksi.Puhdistus kääntyy kuunnelmaksi, Yle Kulttuuriuutiset viitattu 9.7.2011

Vastaanotto
Kirja on saanut palkintojen ohella lähes yksinomaan kiitosta: 
»Kuinka nuori ihminen onkin ymmärtänyt Neuvosto-Eestin aikaa aivan pohjaan asti.» – Jutta Zilliacus
»Puhdistuksessa on myös trillerin ainekset, mutta siihenkään – – hän ei sorru.» – Harri Haanpää
»– – tämä on ihan mieletön kirja.» – Mika Myllyaho
»Henkilöt ovat ristiriitaisuudessaan tosia.» – Tuula-Liina Varis
»Oksanen on kuvannut briljantisti sitä, miten vaikeaa on arvioida erilaisia valintoja. – – Ihmiskaupan kuvaamisessa romaani oli uskottava.» – Jaana Kauppinen
»Oksanen osoittaa, miten samanlaisia ovat kommunistisen pakkovallan ja nykyhetken kansainvälisen rikollisuuden toimintatavat.» – Pekka Tarkka

Oksanen ei itse näe teoksensa erityisyyttä ja kommentoi kiitoksia: 
»Minun on itse hankala nähdä romaanin poikkeuksellisuutta. Ehkä se on sitten tarpeeksi universaali tarina ihmisyydestä, ja siksi se koskettaa niitäkin, joilla ei ole mitään yhteyttä Viroon. – – Monet Suomen ulkopuoliset lukijat ovat sanoneet, että romaani tulee uniin viikoiksi. Siitä tulee jälkitunne.» – Haastattelija Jukka Petäjä

Maanpuolustuskorkeakoulun dosentti Martti Turtola ei pidä joitakin tapahtumia uskottavina, vaikka muuten suhtautuu teokseen myönteisesti.

Virossa teos on aiemmin saanut runsaasti kiitosta ja Oksanen kansallissankarin kohtelun, mutta teoksen kansainvälinen menestys herätti syksyllä 2010 kysymyksiä sen vaikutuksesta Viron maineeseen. Toimittaja Piret Tali epäili kolumnissaan, että romaani ei olisi väkivallan vastainen vaan päinvastoin voisi lisätä sitä. Talin kolumnia kommentoitiin myönteisesti. Kirjailija Jaan Kaplinski ilmaisee pettymyksensä sanoin: "Elämä neuvosto-Virossa oli paljon enemmän kuin kauhutarina".Kaja Kunnas, Puhdistuksen maailmanmaine ärsyttää Virossa, Helsingin Sanomat 7.10.2010 sivu C 3

Kirja oli Ranskassa vuoden 2010 lokakuun viimeisellä viikolla myydyin kirja.

Palkinnot
Teokselle myönnettiin Finlandia-palkinto 2008 ja Runeberg-palkinto 2009, jolloin siitä tuli ensimmäinen teos, joka on saanut sekä Finlandian että Runeberg-palkinnon. 

Oksaselle myönnettiin vuonna 2010 teoksesta Pohjoismaiden neuvoston kirjallisuuspalkinto. Teos oli ehdolla kahden merkittävän ranskalaisen palkinnon saajaksi, Prix Femina étrangerin ja  Prix Médicis'n.Sofi Oksaselle kaksi merkittävää ehdokkuutta Ranskassa, Yle.fi, Kulttuuriuutiset, viitattu 21.9.2010 ja sai Prix Femina étrangerin. Oksaselle myönnettiin myös Euroopan kirjallisuuspalkinto, joka vuonna 2010 myönnettiin neljännen kerran.Sofi Oksanen palkittiin jälleen, Yle.fi, viitattu 8.12.2010

 The European Book Prize, 2010 
 Le Prix du roman Fnac, 2010 
 Prix Femina, 2010 
 Pohjoismaiden Neuvoston kirjallisuuspalkinto, 2010 
 Runeberg-palkinto, 2009 
 Finlandia-palkinto, 2008 
 Varjo-Finlandia, 2008 
 Kalevi Jäntin palkinto, 2008 
 Waltari-palkinto, 2008 
 Suuren Suomalaisen Kirjakerhon palkinto, 2008

Ehdokkuudet:
 IMPAC Dublin -palkinto, 2011 
 Green Carnation Prize, 2011 
 Prix Médicis, 2010 

 Lähteet 

 Aiheesta muualla 
 Näytelmän esittely ja oikeudet, Näytelmät.fi.
 Näytelmän esittely, Skenet.fi
 Sofi Oksanen: Puhdistus. Ylen Elävä arkisto.
 Mervi Kantokorpi: Voittaja saa kaiken. Helsingin Sanomat 5.4.2008.

Luokka:Sofi Oksasen teokset
Luokka:Vuoden 2008 kirjat
Luokka:Suomalaiset näytelmät
Luokka:Viron historia
Luokka:Finlandia-palkitut teokset
Luokka:Historialliset romaanit
Luokka:84.2 Suomenkielinen kertomakirjallisuus
Luokka:Pohjoismaiden neuvoston kirjallisuuspalkinnon saaneet teokset
Luokka:Seulonnan keskeiset artikkelit